《柏台感兴 其一》
清代·陈维裕

晨坐柏台上，柏树阴且浓。群鸦方蔽集，晓日初曈曈。

风吹柏树枝，玉露滴台中。台下有芳葩，朝来不禁风。

一动尽披靡，况能保隆冬。于焉重有感，使我德愈充。

若无岁寒操，对此亦何容。

作者简介：明福州府长乐人，字饶初。天顺四年进士。任御史，屡纠大臣。时曹吉祥、石亨恃复辟功，横行不法，维裕疏劾之。有《友竹集》。